Document ID: /fineweb-2-swissfilter-quality_10-filterrobots/filtered/02038.jsonl.gz/3154

En dumondas da la politica exteriura possian las tradiziuns e las experientschas esser differentas, las finamiras per il mund sajan dentant restadas las medemas, uschia Schneider-Ammann.
Sa regurdar a fundaziun da Cussegl da l'Europa
Mintg'onn ils 5 da matg vegn regurdà a la fundaziun dal Cussegl da l’Europa il 1949 a Londra. Dapi il 1963 fa er la Svizra part da quel.
L’entrada al Cussegl da l’Europa haja pussibilità a blers pajais da modernisar lur protecziun da dretg e da libertad – er a la Svizra. Noss pajais partia las valurs en l’Europa e s’engaschia per il respect dals dretgs umans, dals dretgs da basa e per in stadi da dretg.
Tenor il president da la Confederaziun è quai ina da las premissas per perspectivas economicas e schanzas d’occupaziun durablas.
Engaschament da la Svizra
La Svizra saja daventada ina forza motorica aifer il Cussegl da l’Europa durant ils onns e vegnia respectada autamain. Da numnar sajan cunzunt l’engaschament per segirar il futur dal Tribunal europeic dals dretgs umans e la refurma dal Cussegl da l’Europa.
Entras ses engaschament exprimia la Svizra il confess per las valurs europeicas e per la collavuraziun cun ils auters stadis da l’Europa.
RR novitads 12:00